Milestone Refinery

Milestone Refinery er et norsk band som består av medlemmer fra band som Madrugada, Vidar Vang, Autoband, Sternklang, Perculator og Hastwerk.

Milestone Refinery ble grunnlagt i 2002 av Christian Lysvåg, Jon Lauvland Pettersen og Tomas Lauvland Pettersen. Senere har Gudmund Østgård og Gaute Fredriksen kommet til som permanente medlemmer av bandet. Opprinnelig bar bandet navnet Long Range Desert Group, men dette ble endret til Milestone Refinery i 2003.

Live og på plate har en rekke andre norske utøvere bidratt i Milestone Refinery-sammenheng: Sivert Høyem, Anders Woltmann (King Midas), Susanna Wallumrød, Eivind Schou (Serena Maneesh, St. Thomas), Petter Svee (Cinnamoon, The Goo Men, The Devil And The Almighty Blues) og Marius Almås Johansen.https://www.rockipedia.no/artister/milestone_refinery-11227/
I 2004 albumdebuterte Milestone Refinery med utgivelsen Citric Love. I perioden 2002-2004 turnerte bandet nasjonalt og har bl.a. spilt på Øyafestivalen, by:Larm og Buktafestivalen.http://www.nrk.no/musikk/artistar/3465170.html

I perioden 2004-2016 har det vært liten aktivitet for bandet, med unntak av studioinnspillinger våren 2007, men høsten 2016 har Milestone Refinery gjenopptatt øvingsaktiviteten og skrevet nytt materiale som planlegges fremført live og i innspilt format. I juli 2017 begynte Milestone Refinery innspillingsprosessen mot nytt album i Velvet Recording i Spydeberg. De første sporene til bandets andre album slippes i juni 2018.

Diskografi
Citric Love (2004)

Referanser

Eksterne lenker
Milestone Refinerys egne nettsider 
Intervju med Milestone Refinery i Universitas

Kategori:Norske rockegrupper
Kategori:Band etablert i 2002